ಕಲ್ಲಾಪು ಡೆವಲಪ್ಮೆಂಟ್ ಗ್ರೂಪ್ನಿಂದ ಉಚಿತ ಆಯುಷ್ಮಾನ್ ಕಾರ್ಡ್ ನೋಂದಣಿ ಕಾರ್ಯಕ್ರಮ ಮಂಗಳೂರು, ಆ.21: ಕಲ್ಲಾಪು ಡೆವಲಪ್ಮೆಂಟ್ ಗ್ರೂಪ್ ವತಿಯಿಂದ ಉಚಿತ ಆಯುಷ್ಮಾನ್ ಕಾರ್ಡ್ ನೋಂದಣಿ ಮತ್ತು ವಿತರಣಾ ಕಾರ್ಯಕ್ರಮ ಕಲ್ಲಾಪು ನಗರಸಭಾ ಸದಸ್ಯ ಮುಸ್ತಾಕ್ ಪಟ್ಲ ಮನೆ ವಠಾರದಲ್ಲಿ ಶುಕ್ರವಾರ ಬೆಳಗ್ಗೆ ನಡೆಯಿತು. ಉಳ್ಳಾಲ ನಗರಸಭಾ ಪೌರಾಯುಕ್ತ ರಾಯಪ್ಪಅವರು ಕಾರ್ಡ್ ನೋಂದಣಿ ಮತ್ತು ವಿತರಣೆ ನಡೆಸಿ ಕಾರ್ಯಕ್ರಮಕ್ಕೆ ಚಾಲನೆ ನೀಡಿದರು. ನಗರಸಭಾ ಜೆ.ಇ. ತುಳಸಿದಾಸ್, ಸೇವಂತಿಗುಡ್ಡೆ ಶ್ರೀ ಕೊರಗ ತನಿಯ ಸೇವಾ ಟ್ರಸ್ಟ್ ಅಧ್ಯಕ್ಷ ಮೋಹನ್ ಸಾಲ್ಯಾನ್, ಮುಹಮ್ಮದ್ ಶರೀಫ್, ನವಾಝ್, ಸಾಯಿ ಪರಿವಾರ್ ಸಂಚಾಲಕ ಪುರುಷೋತ್ತಮ ಕಲ್ಲಾಪು ಮುಂತಾದವರು ಉಪಸ್ಥಿತರಿದ್ದರು. ಸ್ಥಳೀಯ ನಗರಸಭಾ ಸದಸ್ಯ ಮುಸ್ತಾಕ್ ಪಟ್ಲ ಸ್ವಾಗತಿಸಿ, ಪ್ರಾಸ್ತಾವಿಕವಾಗಿ ಮಾತನಾಡಿದರು.